b"\n_START_ARTICLE_\nAntonio Flores de Lemus\n_START_SECTION_\nVida\n_START_PARAGRAPH_\nNeix a Ja\xc3\xa9n, encara que va cursar els seus estudis universitaris de Dret a cavall entre la Universitat de Granada i la Universitat d'Oviedo, complementant aquesta formaci\xc3\xb3 a l'estranger._NEWLINE_Va ser catedr\xc3\xa0tic d'Economia Pol\xc3\xadtica a les universitats de Barcelona (1904) i Madrid (1920), a m\xc3\xa9s d'ocupar diversos c\xc3\xa0rrecs al Ministeri d'Hisenda._NEWLINE_El seu paper com a economista s'emmarca dins del positivisme. Va tractar d'estudiar el funcionament de l'economia espanyola, i va publicar diverses obres sobre aquest tema sobre l'agricultura com a motor de l'economia._NEWLINE_Tamb\xc3\xa9 va ser un destacat membre de la vida pol\xc3\xadtica espanyola, vinculat al Partit Conservador i amb tend\xc3\xa8ncies clarament antiliberals. Va col\xc2\xb7laborar tant amb la Dictadura de Primo de Rivera com amb la Segona Rep\xc3\xbablica Espanyola, sempre en temes relacionats amb l'economia -com la implantaci\xc3\xb3 del patr\xc3\xb3 or a Espanya, en relaci\xc3\xb3 amb la qual cosa va redactar un dictamen basat, per primera vegada en la hist\xc3\xb2ria de la ci\xc3\xa8ncia econ\xc3\xb2mica, en un model econom\xc3\xa8tric que explicava el comportament del conjunt de l'economia d'Espanya.-._NEWLINE_Va mantenir amistat amb pol\xc3\xadtics de diferents tend\xc3\xa8ncies (Indalecio Prieto, Jos\xc3\xa9 Calvo Sotelo, Francesc Camb\xc3\xb3, Antoni Maura ...) i va influir en la redacci\xc3\xb3 de la Llei de Reforma Agr\xc3\xa0ria d'Espanya. En esclatar la guerra civil espanyola va mantenir-se lleial i en acabar la guerra marx\xc3\xa0 a l'exili. Va tornar el 1940 per\xc3\xb2 fou desposse\xc3\xaft de tots els seus c\xc3\xa0rrecs, i es va veure obligat a viure de la seva filla i de la caritat dels seus amics. Va morir de malaltia poc despr\xc3\xa9s de tornar de l'exili."